Author: ftimea7
Company: -

Beszámoló a tanulmányi elnökhelyettes munkájáról
2006. 02. 28. és 2006. 06.23. közötti időszak

Összefoglalás-Értékelés

Megválasztásom után hamar begyorsultak az események, a szabályzatalkotás kellős közepén találtam magam. Így visszatekintve úgy érzem, hamar belejöttem, bár az is igaz, hogy egyaránt rengeteg energiát kellett befektetni a korábbi, és a készülő szabályzatok nyelvezetének elsajátításába. Az igen sűrűn ülésező EHÖK tanulmányi bizottságba sikerült hamar beilleszkedni, és hatékony munkakapcsolatot kialakítani a bizottság munkájában résztvevő kari tanulmányisokkal. A félév során igyekeztem minél több cikket írni a Nyúzba, és az összes hallgatót érintő információkat kiküldtem az info-listára. A tanulmányi csoportot ebben a félében sajnos nem sikerült kellőképpen aktivizálni. A kötelező, szokásos feladatokat eddig sikerült elvégezni, olykor persze jelentős segítséggel. A teljesség igénye nélkül: bonosztás, a papíros OMHV-val kapcsolatos hagyományos teendők, az elektronikus OMHV-val kapcsolatos új teendők, kar kiváló oktató és hallgató címek adományozása, szinte mindennapi egyeztetés a kari vezetőséggel, hallgatói levelek megválaszolása, számtalan ülésen való konstruktív részvétel, beszámolók megírása, fogadóórák megtartsa, stb.)

Az események részletesen

-márc.1.:bemutatkoztam Körmendi Katának, átbeszéltük az aktuális teendőket;
TOB ülésen vettem részt; utána Sági Orsival együtt beszéltünk Tasnádi Péterrel, az analízis szigorlattal kapcsolatos ügyben
-márc.4.:áttanulmányoztam az aktuális TVSZ-t, és a TérJut-ot;
-márc.6.:az EHÖK irodavezetőjének kérésére utánanéztem néhány OTDK-t nyert hallgató adatainak
-márc.7.:választmányi ülésen vettem részt
-márc.8.:Kari Tanács ülésén vettem részt; tájékoztattam Tasnádi Pétert a KOMISZ-ról, mint új szervezetről, hogy lehessen termet foglalni a foglalkozásokhoz; Elküldtem Körmendi Katának az analízis szigorlat ügyében érintett hallgatók listáját
-márc.10.:az EHÖK tanulmányi bizottságának ülésén vettem részt

Következett két hét kényszerszünet.
Ez idő alatt a tanulmányi elnökhelyettesi levelezést átadtam Papp Gabinak.
Elkezdődött a jegyzetbónok osztása is, melyet Sági Orsi és Palkó Tamás
szervezett meg. Köszönöm a segítséget mindhármuknak.

-márc. 28.: választmányi ülésen vettem részt
-márc. 30.: kerestem Tasnádi tanár úr titkárnőjénél az előző féléves OMHV értékelőlapjait, de mint utóbb kiderült, ez az előző félévben nem jutott el hozzá
-márc. 31.: cikket írtam a Nyúznak
-ápr. 3.: beszéltem Tasnádi tanár úrral az OMHV értékelőlapok kapcsán, és engedélyezte, hogy a hiányzó félév lapjait Peyer Zoltán újranyomtassa, így ezután vele is beszéltem; sikerült megbeszélni azt is, hogy az aktuális félévi OMHV-kal kapcsolatos tennivalókat a szünetben végezzük el
-ápr. 4.:  a bonosztással kapcsolatos megbízási szerződést kötöttem meg, (teljesítés ápr. 30-án); ezzel együtt sikerült kideríteni az előző féléves bonosztással kapcsolatban, hogy kinek utalták az akkori pénzt, illetve,hogy még miért nem tudtuk kiosztani; megkeresett Tasnádi tanár úr az OMHV-val kapcsolatos teendők miatt (kérdések megírása); este pedig választmányon voltam
-ápr. 5.: Kari tanácson, majd EHÖK Közgyűlésen vettem részt
-ápr. 6.: átnéztem a másnapi EHÖK tanulmányi bizottságra kiküldött anyagokat
-ápr. 7.: 8h-tól EHÖK TB-n voltam, délután pedig Földvári Eszterrel, az IK
tanulmányisával néztük át az aznap megbeszélt anyagokat; egyeztettem Peyer
Zolival, hogy a szünet szerdáján egy kis csapattal elvégezzük a szokásos papíros OMHV munkálatokat; ismét cikket írtam a Nyúznak
-ápr. 10.: EHÖK tanulmányi bizottsági ülésen voltam
-ápr. 11.: 10-kor egyeztettem Tasnádival az OMHV kérdéseivel kapcsolatban, abban maradtunk, hogy TOB-on még beszélünk a kérdésről; délután ismét tanulmányi bizottsági ülésen vettem részt
-ápr. 12.: délelőtt OMHV borítékokkal foglalkoztunk, a tavalyiakkal együtt sikerült kihordanunk mindet, kivéve a matekosokat, erre ápr.20-án került sor; a kar kiváló oktatója cím adományozása érdekében pedig elkezdődtek az adatfeldolgozások
-ápr.13.: 9-kor Körmendi Katával egyeztettünk a kar kiváló hallgatója pályázatok miatt; 10kor EHÖK TB-n voltam; este Sági Orsival sikerült a kar kiváló hallgatója pályázatokat a meglévő adatok alapján átnézni, és megadni a közéleti pontokat
-ápr. 14.: Körmendi Katával átnéztük a kiváló hallgató pályázatokat, megállapítottuk, hogy a TO által megadott adatok hiányossága miatt ápr.18-án még egyszer átnézzük a pályázatokat
-ápr. 18.: a Matematika Intézeti Tanács előtt egyeztettünk a delegáltakkal az ülésen megvitatandó tanulmányi kérdéssel kapcsolatban; a kar kiváló oktatója előterjesztéshez átnéztem az előző két féléves OMHV adatokat, egy kis számolgatás után megszületett az eredmény
-ápr. 19.: 14-kor Kémia Intézeti Tanácson, 16-tól TOB-on, majd 18-tól választmányon vettem részt
-ápr. 20-án tanulmányi csoport ülést tartottam az új TVSz kapcsán
-ápr. 26-án Kari tanácson voltam
-ápr. 27. cikket írtam a Nyúznak
-ápr. 28-30-ig a felejthetetlen hangulatú (☺) bevonótáborban vettem részt, ahol egy rövid előadást tartottam a tanulmányi ügyekről, a felmerülő kérdésekre igyekeztem a legkörültekintőbb válaszokat megadni
-május  10-én OHÜB-ön voltam (Oktatásszervezési és Hallgatói ügyek Bizottsága), ahol a készülő ELTE SzMSz II. kötetének meglévő részeivel kapcsolatos problémákat kezdtük el megvitatni
-május 19. a mentorprogrammal kapcsolatos megbeszélésen voltam jelen, aznap jelezte Tasnádi dékánhelyettes, hogy el kell kezdenünk az ELTE SzMSz II. kötetének saját karunkra vonatkozó fejezetének kidogozását, megírását
-május 22. elkezdődtek az egyeztetések a kari különös fejezettel kapcsolatban
-május 25. folytatódtak az egyeztetések
-május 26. a mentorprogrammal kapcsolatos megbeszélésen voltam jelen
-május 27-júni. 5-ig betegségem miatt nem tudtam ellátni a feladataimat, ebben az időszakban Sági Orsolya és Gönci Balázs ment el a folyamatban lévő egyeztetésekre, természetesen a felmerülő problémás kérdésekkel kapcsolatban telefonon értekeztünk; Papp Gabit kértem meg arra, hogy a hallgatói levelekre válaszoljon
-június 6. kari különös fejezet megbeszélésén voltam
-június 13. a kari tanácsnak kiküldendő kari különös fejezettel kapcsolatban még egy megbeszélést tartottunk
-június 14. Kari tanács
-június 15. OHÜB ülésen voltam, ahol a kari különös, illetve a térítési és juttatási fejezetekről volt szó
-június 21. konzultáltunk Körmendi Katával a köztársasági ösztöndíj pályázatok elbírálásának ütemtervéről, valamint a beiratkozás várható időpontjáról; majd Tasnádi dékánhelyettes úrral beszéltük arról, hogy a kari különös fejezetünket ki kell egészítenünk a térítések és juttatásokra vonatkozó rendelkezésekkel; aznap még Kémia Intézeti Tanácson voltam
-június 22-én résztvettem a IV. Országos Kreditkonferencián, ahol többek között a kreditrendszerrel kapcsolatban készített országos felmérések eredményeivel, és gyakorta felvetődő problémákkal foglalkoztunk
-június 23. a kari különös térítési és juttatási szabályok megalkotásában és véleményezésében vettem részt többek között Tasnádi dékánhelyettes úrral, Papp Gabival és Palkó Tamással

Amennyiben kérdésed, észrevételed van az eddigi munkámmal kapcsolatban, írj a taneh@ttkhok.elte.hu címre, vagy keress meg személyesen.

Köszönöm, hogy időt szántál beszámolóm elolvasására.

Kérem a tisztelt Közgyűlést, fogadja el a beszámolómat.

Köszönettel:
Fazekas Tímea
ELTE TTK HÖK
Tanulmányi elnökhelyettes